

**Ljudska univerza Koper**

**Cankarjeva 33**

**6000 Koper**

**Številka: 530-LU/2019**

**Datum: 22. 8. 2019**

**JAVNI POZIV ZA IZVAJALCE NA PROJEKTU KARIERNI PLAC - KARIERNI CENTER ZA MLADE**

Za potrebe izvedbe projekta Karierni plac - Karierni center za mlade v obdobju od 2019 do 2022, s pričetkom od 1. 3. 2019 dalje, na podlagi Javnega razpisa, ki ga je objavilo Ministrstvo za delo, družino, socialne zadeve in enake možnosti, razpisujemo javni poziv za zunanje sodelavce.

*Projekt sofinancirata Evropska unija iz*[*Evropskega socialnega sklada*](http://www.eu-skladi.si/)*in Republika Slovenija. Izvaja se v okviru Operativnega programa za izvajanje evropske kohezijske politike v obdobju 2014-2020, prednostne osi: 10. »Znanje, spretnosti in vseživljenjsko učenje za boljšo zaposljivost«; prednostne naložbe: 10.1 »Izboljšanje enakega dostopa do vseživljenjskega učenja za vse starostne skupine pri formalnih, neformalnih in priložnostnih oblikah učenja, posodobitev znanja, spretnosti in kompetenc delovne sile ter spodbujanje prožnih oblik učenja, tudi s poklicnim svetovanjem in potrjevanjem pridobljenih kompetenc«; specifičnega cilja: 10.1.3 »Spodbujanje prožnih oblik učenja ter podpora kakovostni karierni orientaciji za šolajočo se mladino na vseh ravneh izobraževalnega sistema«.*

Z izbranimi kandidati bomo sklenili avtorske ali podjemne pogodbe, ali pa bomo sodelovali preko pogodbe o sodelovanju za obdobje do 31. 8. 2020.

**Povprašujemo po naslednjih področjih dela:**

* Vsebine za skupinske aktivnosti za šolajočo mladino od 6 do 19 let s področja karierne orientacije in vseživljenjskega učenja (aktivnosti za razvijanje interesov in spoznavanje sveta dela ter poklicev).
* Vsebine za starše s področja zgodnjega načrtovanja kariere otrok in vseživljenjskega učenja, vključujoč podporna srečanja za starše.
* Vsebine za strokovne delavce ter razširjena izobraževalna srečanja in razvoj novih pilotnih programov.
* Vsebine s področja dela z osebami s posebnimi potrebami.

Delo poteka v dopoldanskem in popoldanskem času. Kandidati morajo imeti VII. stopnjo izobrazbe, zaželeno je, da imajo večletne izkušnje dela z zgoraj navedenimi ciljnimi skupinami.

Prijave z življenjepisi (s poudarkom na izkušnjah s področja karierne orientacije) pošljite najkasneje do 15. 9. 2019 na naslov: Ljudska univerza Koper, Cankarjeva 33, 6000 Koper oz. na elektronski naslov tajnistvo@lu-koper.si .

Ljudska univerza Koper

direktorica

mag. Kristina Udovič Kocjančič